# Adelaide Underhill

Adelaide Underhill (1860ko maiatzaren 19a – 1936ko apirilaren 24a)liburuzain estatubatuarra izan zen. Vassar College-ko liburutegian bolumenen antolaketa katalogatu eta eguneratzeko kontratatu zuten. Berak Dewey-ren Sistema Hamartarra erabili zuen eta, Lucy Maynard Salmon bere betiko lagunaren laguntzaz, Vassar-en eraiki zuen arte liberalen unibertsitate baterako bildumarik ikusgarrienetako bat denbora haretan.

## Biografia

Underhill 1860an jaio zen, Brooklyn-en, eta, geroago, Skaneateles-en bizi izan zen, New York-en. Vassar Collegen graduatutako ikaslea 1888an. Vassar-en, Lucy Maynard Salmon-en ikaslea zen, eta txundituta geratu zen bere irakaslearekin. Salmon bere "betiko laguna" bihurtu zen.
Underhill-ek Columbiako Unibertsitatean lortu zuen bere master gradua. Bertan, liburutegiko zientziak ikasi zituen eta 1890ean graduatu zen. 1892an, Vassar liburuzaina, Frances A.Wood-ek, Underhill kontratatu zuen unibertsitaterako "liburutegi sistema moderno bat" sortzeko. Underhill-ek bere kabuz katalogatu zuen 15.000 bolumeneko bilduma, Dewey-ren Sistema Hamartarra erabiliz. Salmon-en laguntzarekin eta Underhill-en lanarekin, Vassar liburutegia "arte eskola liberalen artean ikusgarrienetako bat" bihurtu zen. 1910erako, Vassar Liburutegiko Liburuzain Elkartua zen, eta Bruselako Liburuzainen Nazioarteko Kongresuan ere izan zen urte hartako abuztuan. 1922an, liburuzain nagusi bihurtu zen Underhill, eta 1928an erretiratu zen Vassarretik. Thompson-en Oroimenezko Liburutegia 1935ean zabaldu zenean, Underhill izena hartu zuen hegal berrietako batek.
Underhill ere sufragista izan zen, eta 1913an New York hirian sufragio desfile batean joan zen. 1916an, bera eta Salmon Poughkeepsie-n, New York-en, uraren sistema nagusia hobetzeko proposamen baten inguruan bozkatzera etorri ziren emakume boto-emaileen artean egon ziren.
Salmon eta Underhill hogeita hamar urtez baino gehiagoz bizi izan ziren elkarrekin kanpusetik kanpo. Etxe bat aurkitu zuten Poughkeepsie-n, 1901ean. 1927an Salmon hil ondoren, Underhill-ek bere herentzia jaso zuen. Louis Fargo Brown Vassar irakasleak idazteko asmoa zuen Salmon-i buruzko biografia baterako materialak biltzen eta antolatzen ere lagundu zuen Underhill-ek.
Underhill 1936ko apirilaren 24an hil zen, Poughkeepsie-n bere etxean. Lakeview kanposantuan Skaneateles-en Onondaga konderrian New York-en lurperatuta dago.

## Erreferentziak

* 1 2 (Ingelesez) «Adelaide Underhill (1860-1936) - Find a Grave...» www.findagrave.com (Noiz kontsultatua: 2024-12-19).
* ↑ «Adelaide Underhill Dies at Home Here» Poughkeepsie Eagle-News: 14. 1936-04-24.
* ↑ «Introduction» Women of the Hudson Valley.
* 1 2 3 4 «Article clipped from The San Bernardino County Sun» The San Bernardino County Sun: 13. 1935-11-25 (Noiz kontsultatua: 2024-12-19).
* ↑ Bohan 2004, 52 orr. .
* ↑ (Ingelesez) Gunselman, Cheryl; Blakesley, Elizabeth. (2012). «Enduring Visions of Instruction in Academic Libraries: A Review of a Spirited Early Twentieth-Century Discussion» Libraries and the Academy 12 (3): 267. doi:10.1353/pla.2012.0027. ISSN 1530-7131..
* ↑ «Lucy Maynard Salmon and Adelaide Underhill Collection» New York Heritage.
* 1 2 «The Library» Poughkeepsie Eagle-News: 8. 1892-06-09.
* 1 2 Ellery, Eloise. «Underhill, Adelaide, 1860-1936 -- Memorial Minute» Vassar College Digital Library.
* ↑ Faderman 1999, 185 orr. .
* ↑ «Miss Adelaide Underhill has sailed» The Evening Enterprise 14 June 1910.
* 1 2 «Ground Broken at Vassar for Additions to Library» The Poughkeepsie Eagle-News 12 December 1935.
* ↑ «The Suffrage Parade» Poughkeepsie Eagle 6 May 1913.
* ↑ «Water Main Question Will Win Says Mayor» The Evening Enterprise 25 May 1916.
* 1 2 Bohan 2004, 53 orr. .
* ↑ «Return to Poughkeepsie» Women of the Hudson Valley.

## Bibliografia

* Bohan, Chara Haeussler (2004). Go to the Sources: Lucy Maynard Salmon and the Teaching of History. [Iturrietara joan: Lucy Maynard Salmon eta Irakaskuntzaren Historioa] New York: Peter Lang
* Faderman, Lillian (1999) To Believe in Women: What Lesbians Have done for America - A History [Emakumeengan sinistea - Zer egin duten lesbianak Amerikagatik - Historio bat] Boston: Houghtin Mifflin Company.

## Kanpo estekak

* Lucy Maynard Salmon eta Adelaide Underhill Collection Bilduma
* Datuak: Q96206073